31.1.2023
ET
Euroopa Liidu Teataja
L 28/29
4.
Varustuslaevade maksimaalne arv on kolm varustuslaeva vähemalt kümne seinnoodalaeva kohta, mis kõik sõidavad ühe liikmesriigi lipu all.
Käesolevat sätet ei kohaldata liikmesriikide suhtes, kes kasutavad ainult ühte varustuslaeva.
5.
Ühte seinnoodalaeva ei toeta ühelgi ajal rohkem kui üks liikmesriigi lipu all sõitev varustuslaev.
6.
Liit ei kanna ühtegi uut või täiendavat varustuslaeva IOTC püügiluba omavate laevade registrisse.
Artikkel 32 Haid 1.
Kõigi sugukonda Alopiidae kuuluvate rebashaide liikide rümpade või nende osade pardal hoidmine, ümberlaadimine ja lossimine on keelatud igasuguse püügi korral. 2.
Kõigi pikkuim-hallhaide (Carcharhinus longimanus) rümpade või nende osade pardal hoidmine, ümberlaadimine ja lossimine on keelatud igasuguse püügi korral, välja arvatud kalalaevade puhul, mille üldpikkus on alla 24 meetri ning mis teevad püügitoiminguid üksnes lipuliikmesriigi majandusvööndis ja püüavad kala üksnes kohalikuks tarbimiseks. 3.
Lõigetes 1 ja 2 osutatud liikide isendite juhupüügi korral ei tohi neid kahjustada ja nad tuleb viivitamata vette tagasi lasta.
Artikkel 33 Merisarviklased 1.
Liidu kalalaevadel on keelatud püüda, pardal hoida, ümber laadida, lossida, ladustada, müügiks pakkuda või müüa merisarviklaste (Mobulidae sugukond, sh perekonnad Manta ja Mobula) rümpasid või nende osi, välja arvatud juhul, kui püütud kala tarbivad otse kalurite perekonnad (elatuskalapüük).
Siiski võib väikesemahulisel kalapüügil (muu kui pinnapüük, st püük seinnootade, ritvõngede, nakkevõrkude, ridvata õngeja lantpüügipaatidega, ning õngejadapüük, mida teostavad IOTC püügiluba omavate laevade registrisse kantud laevad) tahtmatult püütud merisarviklasi lossida kohalikuks tarbimiseks. 2.
Kõik kalalaevad, välja arvatud elatuskalapüügiga tegelevad kalalaevad, peavad kohe, kui võrgus, konksu otsas või tekil märgatakse merisarviklasi, need võimaluse korral viivitamata elusana ja vigastamata vette tagasi laskma ning tegema seda nii, et see tekitaks nendele isenditele võimalikult vähe kahju.
6. jagu S P R F M O kon ve n t s i o o n i a l a
Artikkel 34 Pelaagiline kalapüük 1.
Üksnes need liikmesriigid, kes tegelesid 2007., 2008. või 2009. aastal SPRFMO konventsiooni alal aktiivselt pelaagilise kalapüügiga, võivad selles piirkonnas püüda pelaagilisi liike kooskõlas IH lisas kindlaks määratud lubatud kogupüügiga. 2.
Lõikes 1 osutatud liikmesriigid kehtestavad 2023. aastal oma lipu all sõitvate pelaagilisi liike püüdvate laevade kogumahutavuse taseme piirmäärana kõnealusel alal kehtiva liidu kogumahutavuse taseme, st 78 600 GT.